Sascha Georges

De Sascha Georges, gebuer 1975, ass e lëtzebuergeschen Noriichte-Speaker.

Hie gouf schonn an den 1990er Joren zu Lëtzebuerg als Sänger vun der Metal-Band Pagan Lorn bekannt, wou hien als Frontman mat extravaganten Optrëtter fir Opmierksamkeet gesuergt huet.

Nodeem d'Grupp Enn vun den 1990er Joren opgeléist gouf, huet de Sascha Georges als éischt bei RTL Radio Lëtzebuerg als Radio-Moderator geschafft, an ass duerno bei RTL Télé Lëtzebuerg gewiesselt, wou hien elo reegelméisseg d'Noriichte presentéiert.

Am Film D'Symmetrie vum Päiperlek huet hien eng kleng Cameo-Roll als Noriichtespeaker.

 Um Spaweck 
 Pagan Lorn Websäit
 Interview op der Fanhead Websäit

Kategorie:Lëtzebuergesch Sänger
Kategorie:Lëtzebuergesch Radiosspeakeren
Kategorie:Gebuer 1975
Kategorie:Lëtzebuergesch Televisiounsmoderateuren